ኣፕልን ፌስቡክን ምንጪ ስእሊ, Getty Images መግለጺ ስእሊ, ኣፕልን ፌስቡክን ንወፃኢታት ጉዳያት ወሊድ (ምርባሕ) ይሽፍኑ ኣፕልን ፌስቡክን ቆፂሮም ንዘስርሕወን ደቂ-ኣንስትዮ ንምስሓብ ሓደ ኣዘራራቡ መተባብዒ ተግባራዊ ይገብሩ ኣለው። እቲ ምትብባዕ ምስ ወሊድ (ምትካእ ዘርኢ) ይተሓሓዝ። ኣብ ኣሜሪካ ዝርከባ ሰራሕተኛታቶም እንቃቁሖአን ኣብ ላብራቶሪ ንከፅንሓ ክሳብ 20,000 ዝበፅሕ ክፍሊት ይሽፍኑለን። "ኣብ ኣፕል ዝሰርሓ ደቂ-ኣንስትዮ ክንድዝከኣለን ብሉፅ ስራሕ ንክሰርሓ ክነተባብዐን ንደሊ ኢና።" ኢሉ ነይሩ እቲ ትካል ብ2015 ኣብ ዝሃቦ መግለፂ። እንቃቁሖአን ኣብ ላብራቶሪ ክፀንሕ ዝግበር ድሕሪ ግዜ ንክወልዳ ውሕስና ንምሃብ እዩ። ድልዋት ክሳብ ዝኽና'ውን ናይ ምውላድ ዕድለን ዓቂብካ ንምፅናሕ እዩ። እዚ ሓሳብ ግን ተቓውሞ ገጢምዎ ነይሩ እዩ። ገለ ዝቃወሙ ኣካላት ደቂ-ኣንስትዮ ስድራ ንከይህልወን ፀቕጢ ዘሕድር ምዃኑ ይገልፁ። እንቃቁሖ ኣብ ላብራቶሪ ክፀንሕ ዝግበረሉ ከይዲ'ውን ዕውት ከምዘይኮነ ይዝረብ። ከልብኻ ናብ ስራሕ ሒዝካ ምምፃእ ካብ መን?
